‏‏ח' אדר, תשפ"ג ‏‏1 מרץ, 2023

**פרוטוקול**

**ישיבת מועצה מן המניין 02/2023**

**שהתקיימה ביום שלישי ז' באדר תשפ''ג, ה-28/02/2023**

**משרדי המועצה+זום**

**משתתפים:**

מר סלים ג'בר ראש המועצה

מר ראני נוג'י'דאת חבר מועצה

ד''ר עידית נס חברת מועצה

מר חן האמירי חבר מועצה

מר איתן שדה גזבר המועצה

מר רפאל אשכנזי מבקר המועצה

מר עודד אפיק יועמ''ש

רשמה: גב' רוחמה כהן

**על סדר יום:**

1. דיווח ראש המועצה
2. סטטוס הצעת תקציב 2023 .

**דיון והחלטות:**

**סלים ג'בר- ראש המועצה:**

פותח את הישיבה ומברך את הנוכחים.

רוצה לדווח על כספי ציבור:

1. ישנן בעיות קשות עם הוועדה לתכנון ובניה ועדה מרחבית של מבשרת ציון +טלזסטון+ אבו גוש- לא מתפקדים לא נותנים היתרים וזאת ע''י מהנדס הועדה, שנה וחצי לא ניתן אף היתר המהנדס מחפש כל תירוץ בכדי לא לאשר.
2. התחלנו בעבודות סלילת כבישים יש בעיות עם חברת חשמל, אך אנו נתמודד בעזרת מחלקת הנדסה, מחלקת הנדסה סובלת ממחסור בכוח אדם.

**ראני- חבר מועצה:**

סוף סוף יש תקציב מדינה ושעון החול לגבי תקציב המועצה פועם, תקציב מאוזן. קיבלנו טיוטה, שאלנו שאלות המטרה היא לשמוע מה נעשה מאז. האם נערכו דיונים, מה השתפר ומה הצפי להביא את התקציב לאישור המועצה. נושא שני- התקבלו הרבה החלטות בין היתר נושא של חוקי עזר, שקבלנו מבחינת הסוציו והקשיים אמרנו שהנושא צריך להיות מגובה בנוהל. הנוהל הוא חלק מהסיבה שניתן אישור. בכדי לאזן בין האינטרסים יש לפרסם את הנוהל לציבור, מאז לא נעשה שום דבר.

**סלים ג'בר- ראש המועצה:**

כאשר הגיעו תושבים, הם התבשרו ע''י המהנדס.

**ראני- חבר מועצה:**

ההרגשה שלי שאנחנו מקבלים החלטות ואולי 20% מהדברים בוצעו.

**איתן- גזבר המועצה:**

חוקי העזר פורסמו ברשומות.

**ראני- חבר מועצה:**

יש לי הרגשה שאין מעקב ובקרה אחרי קיום ההחלטות האלו. אנחנו עכשיו צריכים להתמודד עם התושבים. לאחר ההחלטה בכדי שזה ירד לשטח טוב יש לערוך הסדרי גביה.

**עודד- יועץ משפטי:**

לדעתי התרשמת לא נכון.

**ראני- חבר מועצה:**

היו דוחות ביקורת יצאו מכתבים קיבלנו החלטות אמיצות מבקשים עדכון בזמן סביר ולבצע, הזמן יקר.

**סלים ג'בר- ראש המועצה:**

אחרי שהתושבים ביקשו אישור הנדסה והם קיבלו חישובים הם התבשרו שהם צריכים לשלם סכומים גבוהים עבור ההיתר. הייתה פה ישיבה של תושבים גם בנוכחות היועמ''ש. התושבים טוענים שבסוציואקונומי 3 אין אפשרות לשלם סכומים כאלו. אפילו חשבונות ארנונה משלמים דרך בית משפט. מצבם הכלכלי רע וברובם אוכלוסייה חלשה ועניה, זה יגרום לתושבים זרים להגיע לכפר. הם שאלו האם יש אפשרות להקפיא את חוקי העזר, או לפחות להקל ולמשל לחייב 2 סעיפים במקום 4 סעיפים.

**ראני- חבר מועצה:**

אין אפשרות לא לחייב ברגע שיש חוקים, אך ביקשנו כמועצה שיהיה נוהל להגיע להסדר מול התושבים.

**איתן- גזבר המועצה:**

אין אפשרות לנוהל יש חוק עזר. לפי חוק התכנון והבניה, צריך לשלם את ההיטלים לפני קבלת היתר. דבר שני אין אף ישוב שיש הסדרים, אנחנו לא בנק. אני פה משנת 1993, 30 שנה לא עברו החוקים כיום החוקים עברו בעזרת חברי מועצה חדשים. משרדי הממשלה אף פעלו בנושא במהירות. 30 שנה נהנו ועכשיו צריכים לשלם. בכל היישובים הערבים יש חוק עזר. אנחנו היינו היחידים בארץ שאין חוקים. הסדרים עושים בבנק.

**ראני- חבר מועצה:**

אתם אמרתם בפרוטוקול שתעשו נוהל על החלק שבונים.

**עודד- יועץ משפטי:**

יש היגיון לדחות את החיוב על חלק ממרכיב הקרקע כשמדובר במגרשים גדולים ובבניה על חלק קטן מהם.

**איתן- גזבר המועצה:**

יש תחשיב ג'יגה ועל פי זה נעשים החיובים.

**ראני- חבר מועצה:**

אני מבקש שייעשה נוהל.

**חן- חבר מועצה:**

גם אני הבנתי ככה, שיהיה הסדר.

**רפאל- מבקר המועצה:**

דובר שיילקח חלק יחסי, שאם בונים לוקחים על החלק היחסי. המילה הסדר לא מדויקת.

**איתן- גזבר המועצה:**

אם יש לנו שטח שבנוי עליו או שמתוכנן עליו לבנות כמה נכסים, אנחנו ניקח באופן יחסי.

**ראני- חבר מועצה:**

האם אפשר לפרסם זאת לתושבים בכדי להוריד את המתח.

**עידית- חברת מועצה:**

זה נאמר במפורש. מה קורה אם רק אחד מתוך כמה אחים בונה? אמרנו שאם ינוצל רק חלק, לא ישלמו על כל המגרש. בגלל שלפעמים יש הרבה יורשים או בעלים על נכס.

**איתן- גזבר המועצה:**

לא מדובר על פריסה, אלא על חיוב של החלק היחסי.

**עודד- יועץ משפטי:**

אנחנו מחויבים לגבות לפי חוק העזר. אנחנו לא יכולים לוותר. בסמכותנו לדחות חלק מהחיוב, אם מנטרלים את הרכיב של הקרקע עבור מבנים עתידיים.

**איתן- גזבר המועצה:**

הדוגמא שנתתי לא סותרת את מה שנאמר ע''י עודד או ראני.

**עידית- חברת מועצה:**

זה ברור לי שהתושבים לא מבינים, איך משווקים או מיידעים את התושבים?

**איתן- גזבר המועצה:**

אנחנו נפרסם זאת באתר החדש של המועצה אשר נבנה בימים אלו.

**סלים ג'בר- ראש המועצה:**

התושבים אף טענו שהתעריפים שלנו הם היקרים במדינה.

**עידית- חברת מועצה:**

התעריף משקף את העלויות בפועל, הצבענו לפי תעריף של הבודק וזה תעריף הנדרש, יכול להיות שלפי המבנה הטופוגרפי זה התעריף הנדרש, וגם לפי ג'יגה.

**עודד- יועץ משפטי:**

עלויות הפיתוח בשכונת המצפה בפועל הן גבוהות בהרבה.

**איתן- גזבר המועצה:**

לקחנו מספר הלוואות בכדי לעשות בשכונת המצפה כבישים וגם לא סיימנו.

**סלים ג'בר- ראש המועצה:**

האם יש אפשרות לחייב על הבניה ולא על המגרש?

**איתן- גזבר המועצה:**

זה משתמע כמו שיחד בחירות יש הגבלות בחוק.

**עודד- יועץ משפטי:**

מי שחשוף לחיוב גבוה תיעשה עבודה מקצועית כדי לבדוק אם אפשר לדחות חלק ממרכיב הקרקע.

**איתן- גזבר המועצה:**

זה מדובר על משק סגור, אם אני מוריד את המרכיב של הקרקע עולה התעריף של הבניה אלו המחירים, בהשוואה למגזר המחירים סבירים.

**ראני- חבר מועצה:**

אפשר לשקף באמצעות נוהל את המתווה? תקראו לזה "חיוב יחסי" תוך כמה זמן?

**איתן- גזבר המועצה:**

התמהמהנו בנושא תשובות לתקציב, כרגע יש 3 דברים שניתן לתעל את התקציב אליו:

1. נושא המוקד, רכישת תוכנה ב-60 אלף ש''ח.
2. חידוש אתר אינטרנט+ תחזוקה יום יומית. מעודכן כולל נגישות סדר גודל 40,000 ש''ח לשנה.
3. בניית שירותים ציבוריים במסגד הישן 405,000 כתב כמויות וזה יכול לצאת לעבודה מיידית.

**עידית- חברת מועצה:**

יש בכלל מוקד? יש אנשים שיפעילו אותו?

**אריאל- מנכ''ל המועצה:**

יש חדר הפעלה שהוא מושקע צריך בו טלפון 106 ותוכנה, יופעל ע''י בנות שירות לאומי. המוקד יפעל בחלק מהיום משעה 7:00-19:00.

**עידית- חברת מועצה:**

רק בנות שירות? מה קורה לאחר שמתקבלת הפניה?

**אריאל- מנכ''ל המועצה:**

מופנית למחלקה הרלוונטית.

**עידית- חברת מועצה:**

זה משהו הרבה יותר מורכב מאשר לקנות תוכנה, השרות זה מרכיב חשוב.

**אריאל- מנכ''ל המועצה:**

יהיה מעקב ובתחילת כל יום יהיה מעקב.

**סלים ג'בר- ראש המועצה:**

צריך להגדיל את כ''א, לא ניתן לסמוך רק על בנות שירת לאומי.

**עידית- חברת מועצה:**

צריך להגדיל את ההשלכות והמשמעויות וזה הרבה מעבר לרכישת תוכנה, יש לחשוב 2 צעדים קדימה.

**ראני- חבר מועצה:**

עצם זה שיש מענה כאשר מטלפנים לגוף ציבורי זה יתרון.

**עידית- חברת מועצה:**

אם לא יהיה שיפור בשירות באמת אנחנו נהיה בבעיה יותר גדולה, אנו צריכים להסתכל צעד קדימה.

**ראני- חבר מועצה:**

תהיה תשתית, שיהיה מענה לתושבים.

**אריאל- מנכ''ל המועצה:**

לנהל את הפניות ולעשות מעקב אחריהם, בסוף לכל פניה יהיה מעקב. עושים פה תהליך ארוך על מנת להטמיע את השירות לתושב.

**ראני- חבר מועצה:**

מה קורה מבחינת איסוף פסולת?

**איתן- גזבר המועצה:**

אין לנו פחים כתומים בשכונת המצפה החדשה שם השאיפה היא כן להתקין פחים כתומים, הנושא צריך עדיין להיבדק מבחינת עלויות.

**ראני- חבר מועצה:**

היו שאלות בנושא שכר, היו עוד כמה הערות. דובר על דוחות המבקר, ביקשנו התייחסות לזה בתקציב.

**איתן- גזבר המועצה:**

זו מועצה קטנה ואין יותר מדי אנשים מנכ''ל המועצה אחראי על משאבי אנוש, חברת מכלול נותנת שירותים בנושא זה.

**רפאל- מבקר המועצה:**

נושא משאבי אנוש לא מתנהל, ניהול תיקים אישיים, תוכנת משאבי אנוש. בעבר עשו את זה ידנית היום זה לא קורה, יש מקום לחשוב קדימה בכדי שזה ינוהל בצורה טכנולוגית. גם אם תהיה תוכנית משאבי אנוש משהו צריך לנהל את זה.

**איתן- גזבר המועצה:**

צריך לבנות תוכנית עלויות, צריכים אפשרויות.

**רפאל- מבקר המועצה:**

יש את "חברת מירב" שנותנים מענה לשאלות שוב זה לא התוכנה זה הניהול.

**סלים ג'בר- ראש המועצה:**

המנכ''ל צריך לנהל את הנושא.

**אריאל- מנכ''ל המועצה:**

להקים פה משאבי אנוש חדש זה להקים מאפס, בניית תיק דיגיטלי לכל עובד צריך משהו לנהל את זה.

**איתן- גזבר המועצה:**

מה שצריך קודם כל זה מעקב אחרי ניהול קבלת ההחלטות. לדוגמא, אין פורום של מנהלי מחלקות מאז זה כבר לא מתקיים הנושא הזה של ניהול חסר הנושא התפקודי הוא בעייתי פה ברמות.

**סלים ג'בר- ראש המועצה:**

צריך כל חודש או חודשיים לשבת עם כל מנהלי המחלקות, לעקוב אחרי פעילויותיהם וכך שומעים אותם.

**אריאל- מנכ''ל המועצה:**

בעבר עשינו וזה הוביל למתח.

**עידית- חברת מועצה:**

מה שנאמר פה, תוכניות עבודה של מחלקות צריך להיות בתוך התקציב. אין לי נתונים לגבי אך הדברים מתנהלים במחלקות. הייתי מצפה לשיח מול המנהלים. חייב להיות קשר בין העשייה לכסף.

**איתן- גזבר המועצה:**

כל הנושא של תוכניות מקושרות תקציב, אני מכיר היטב וברשויות אחרות אף בעייתי. התקציב הוא קשוח ואין הרבה חלקים גמישים, תברואה, חשמל, מים, לדוגמא. אפשר לעשות תוכניות עבודה לדברים גמישים. אם אתם מאשרים את שלושת הנושאים אנו נשלח את התקציב ביום חמישי.

**עידית- חברת מועצה:**

היה ענין של גביה, בנוסף גביית פיגורים.

**חן- חבר מועצה:**

היה את עניין התובע, חלק מדוח המבקר צריך לקבל גם התייחסות.

**איתן- גזבר המועצה:**

ככל שישנם רעיונות לתקציב אנו קשובים. נוהל העבודה כל השנים שאנו מביאים תקציב ולאורך השנה מביאים שינויים רלוונטיים.

**ראני- חבר מועצה:**

שאלתי איך התקציב נבנה? האם ישבתם עם מנהלי מחלקות?

**איתן- גזבר המועצה:**

אנחנו תלויים בקולות קוראים של הממשלה, לכן במהלך השנה כאשר יש קולות קוראים אנו בודקים אם אפשר לנצל אין לנו אפשרות מעבר לזה.

**עידית- חברת מועצה:**

תקופה מסוימת אין תובע בגלל תנאי המכרז, זה נושא חשוב נושא של פיקוח, האם יהיה שינוי בנושא?

**עודד- יועץ משפטי:**

אני מעדכן שהיום שוחחתי עם האחראית על הנושא בפרקליטות המדינה וקבענו פגישה בנושא במהלך החודש הקרוב. במכרז השלישי שפרסמנו לתובע עירוני הגדלנו את התמורה.

**איתן- גזבר המועצה:**

אני לא בטוח שהבעיה היא רק במחיר, הפיקוח במועצה אינו נותן דוחות בכדי שיהיה לתובע על מה להסתמך.

**עודד- יועץ משפטי:**

הפקח הולך למקום ואינו נותן דוחות, הוא מסתדר עם האנשים.



העתק: נוכחים

משרד הפנים